საყოველთაო გაფიცვა (1926)
საყოველთაო გაფიცვა (1926) — საყოველთაო გაფიცვა 1926 წელს გაერთიანებულ სამეფოში. გაფიცვაში 1,7 მილიონი მუშა მონაწილეობდა, გაფიცვა გამოიწვია მთავრობის და მეწარმეთა გადაწყვეტილებამ მუშების ხარჯზე გაეტარებინათ ქვანახშირის მოპოვების ე.წ. „რაციონალიზაცია“ (ხელფასების შემცირება, სამუშაო დღის გაზრდა). პროფკავშირებმა მუშებს 1 მაისს გაფიცვისკენ მოუწოდეს. გაფიცვამ თანდათან პოლიტიკური ხასიათი მიიღო. ის შეწყდა 12 მაისს. გაფიცვა დამარცხდა, მან დასახულ მიზნებს ვერ მიაღწია.